Elektrisinine

Elektrisinine on väljamõeldud värvinimetus, mis eesti keeles tähistab väga eredat, roheka varjundiga sinist, aga prantsuse keeles heledamapoolset erksinist, mida kirjeldatakse väga heleda ja külmana. Värvus on oma karakterilt kõva, külm ja terav. Kuigi elektril pole värvust, tähistas väljend "lumière bleue électrique" 19. sajandi esimesel poolel kaarlampide valgust, mille värvus näis gaasivalguses sinisena. 1882. aastal kasutatakse nimetust "bleu electrique" kanga värvuse kirjeldamiseks: "Ennäe, mida kirjutab ajakirja "Revue de la Mode" viimases numbris proua Marie de Saverny, kelle nimi on autoriteet kõiges, mis puudutab tualette: Teame, et Union de l'Inde pakub oma klientidele igal hooajal valikut võluvatest uudistoodetest pariislikule maitsele [...] kas elegantsele või lihtsale kostüümile on siin [...] ilus nunnaloor ("voile de religieuse" on väga õhuke ja pehme villakangas), kahes eri kvaliteedis ja 200 värvitoonis. […] villastes paabulinnusinine on üks moekamaid, ja uued värvitoonid: elektrisinine, lasuursinine, jahimeheroheline, [...], linavalge kuulus varjund, krevetiroosa, korallpunane [...]." Le Monde illustré, 18 mars 1882. Eesti keelde on väljend jõudnud saksa keelest. Prantsuskeelne värvinimetuste portaal pourpre.com pakub elektrisinise (bleu électrique) vasteks erksiniste toonivahemiku                          . ISCC-NBS-i värvisõnaraamatu "Color: Universal Language and Dictionary of Names" järgi võib elektrisinine (Electric blue) olla hallikassinine      või (Electric) keskmine rohekassinine      . Veebivärv Electric blue on kas värvusega Cyan sarnanev hele rohekas erksinine      või kuningsinise taoline erksinine      , Medium electric blue on tumesinine      , Rich electric blue ligikaudu taevasinine      . Prantsuse keeles kasutatakse värvinimetust moes ja dekoratsioonis, eesti keeles mitmesuguste objektide särava või erksa värvuse kirjeldamiseks. Kuigi Eesti keele seletav sõnaraamat mainib ära elektrisinise roheka varjundi, kasutatakse värvinimetust ka eesti keeles pigem mitmesuguse värvusega erksiniste objektide puhul, nagu tekstiilid või ehted, mis pole tingimata rohekassinised. Mürkroheline Petroolisinine Couleurs #B. - code-couleur.com https://htmlcolorcodes.com/colors/electric-blue/ https://hexcolor16.com/0652ff https://www.eki.ee/dict/ekss/index.cgi?Q=elektrisinine&F=M bleu électrique. - pourpre.com Bleu électrique. - pourpre.com "Le Monde illustré" 18 mars 1882, p. 174 https://xn--snaveeb-10a.ee/search/unif/dlall/dsall/elektrisinine/1[alaline kõdulink] https://web.archive.org/web/20200125162833/http://pourpre.com/fr/dictionnaire/file/%C3%A9lectrique Bleu électrique. - pourpre.com] Color : universal language and dictionary of names / Kenneth L. Kelly and Deane B. Judd p 106 https://www.colorhexa.com/7df9ff https://www.colorhexa.com/035096 https://www.99colors.net/name/rich-electric-blue https://www.moonjewellery.ee/et/a/rondel-l-elektrisinine https://bibix.eu/pood/kangad/samet/sametkangas-7-elektrisinine "Arhiivikoopia". Originaali arhiivikoopia seisuga 27. veebruar 2023. Vaadatud 27. veebruaril 2023.{{netiviide}}: CS1 hooldus: arhiivikoopia kasutusel pealkirjana (link) https://riimetex.ee/pood/product-category/meriino-interlok-elektrisinine-250g-m2-1/ https://rivet.ee/toode/nahk-taimpark-elektrisinine-28-32mm/